Afhayeenka Guddida Diwaangelinta Ururadda iyo Anxisixinta Xisbiyada Qaranka Xasan Axmed Ducaale(Xasan Macalin), oo Wargeyska Geeska Afrika wax ka weydiiyey mooshinkan,ayaa ugu horeyn yidhi “Guurtiduna way soo jeedin kartaa, Wakiiladuna way soo jeedin karaan, in Xeerkan wax laga bedelo, labada Golebana xaq bay u leeyihiin, 12 xubnood oo Guurtidiya, 12 xubnood oo Wakiilada ah iyo in ka badan baa soo jeedin kara, dadweynaha ilaa toban kun oo qof oo cod bixiyayaal ah baa soo jeedin kara, wax kale oo dhibaato ah ma leh, Xeer wax laga bedelayo ayuun buu la mid yahay”.
